<p>Komenti i Zyrës së Inspektorit të Përgjithshëm lidhur me nenin 10 dhe jo vetëm, të Projekt Rregullores (MINTI) Nr.xxx/2026 për Caktimin e Formës, Përmbajtjes, Pajisjes dhe Përdorimit të Stemës dhe Vulës së Inspektoratit Qendror të Mbikëqyrjes së Tregut, duhet vlerësuar dhe të merret në konsideratë. Ndonëse Ligji Nr. 03/L-054 për Vulat në Institucionet e Republikës së Kosovës, në nenin 3 (paragrafi 3.5), i lejon institucionit të ketë më shumë ekzemplarë të vulave kur ushtron veprimtarinë në më shumë se një ndërtesë dhe kjo arsyetohet nga kërkesat e punës, kjo dispozitë paraqet vetëm bazën ligjore dhe nuk rregullon aspektet organizative dhe procedurale të pajisjes me vulë të njësive apo inspektorëve që ushtrojnë funksionin jashtë selisë së institucionit.</p>
<p>Përfshirja e një dispozite në rregullore do të siguronte qartësi juridike, do të lehtësonte zbatimin praktik dhe do të evitonte paqartësitë në rast të organizimit të punës në regjione apo objekte të tjera. Për rrjedhojë, propozimi nuk bie ndesh me legjislacionin në fuqi, por e konkretizon dhe e operacionalizon atë.</p>
<p>Arsyetimi i dhënë për mospranimin e komentit nuk është i mjaftueshëm dhe nuk adreson thelbin e propozimit të paraqitur nga Zyra e Inspektorit të Përgjithshëm.</p>

